stanford-oval/wikipedia huggingface dataset:
הרכבת התחתית של דלהי

| --- | --- |
סמל הרכבת התחתית של דלהי

רכבת בקו הצהוב בתחנת פאטל צ'וק
 מידע כללי
 מדינה:  הודו הודו
 עיר:  דלהי
 שם המערכת:  הרכבת התחתית של דלהי
 מפעיל:  Delhi Metro Rail Corporation
 מידע על ההקמה
 פתיחת המערכת:  24 בדצמבר 2002 
 מידע על המערכת
 אורך המערכת:  395 ק"מ
 מסלולים:  קו אדום, קו צהוב, קו כחול, קו סגול, קו אקספרס שדה תעופה, קו ורוד, קו מגנטה, קו אפור
 מספר נוסעים ביום:  4.73 מיליון נוסעים
 מספר נוסעים בשנה:  2.03 מיליארד
 מספר הקווים:  10
 מספר התחנות:  289
 www.mta.info/nyct
 תרשים המערכת
 
 מפת הרכבת התחתית של דלהי
 
הרכבת התחתית של דלהי (באנגלית: Delhi Metro) היא מערכת תחבורה מהירה המשרתת את דלהי ואת הערים הסמוכות גאזיבאד, פארידבאד, גורוגרם, נוידה, בהדורגאר ובאלבהגאר באזור הבירה הלאומי של הודו. המערכת מורכבת מ-10 קווים מקודדים בצבעים שונים המשרתים 289 תחנות, באורך כולל של 395 ק"מ. זוהי מערכת רכבות המטרו הגדולה והעמוסה ביותר בהודו והשנייה העתיקה ביותר, אחרי המטרו קולקטה. הרכבת התחתית כוללת תחנות תת-קרקעיות, תחנות מעל פני הקרקע ותחנות מוגבהות. במטרו ישנם מעל 4,300 נסיעות יומיות.
הבנייה החלה בשנת 1998, והקטע הראשון במפלס הרכבת (שאהדארה – טיס הזארי) בקו האדום נפתח ב-25 דצמבר 2002. הקטע הראשון התת-קרקעי (ויסווה וידיאליה – קשמיר גייט) בקו הצהוב נפתח ב-20 בדצמבר 2004. המערכת פותחה בשלבים. השלב הראשון הושלם בשנת 2006, ולאחריו השלב השני ב-2011. השלב השלישי הושלם ברובו בשנת 2021, למעט הרחבה קטנה של קו נמל התעופה שנפתח ב-2023. בניית השלב הרביעי החלה ב-30 דצמבר 2019.
תאגיד הרכבת התחתית של דלהי, מיזם משותף של ממשלת הודו וממשלת דלהי, בנה ומפעיל את הדלהי מטרו. התאגיד קיבל הסמכה מהאומות המאוחדות בשנת 2011 כהרכבת התחתית הראשונה בעולם לקבלת קרדיטים פחמניים על צמצום פליטות גזי חממה, תוך הפחתת רמות פליטת הפחמן בעיר בהיקף רב של 630,000 טון לשנה.
הרכבת התחתית של דלהי כוללת מחלפים עם הרכבת התחתית של גורגאון והרכבת התחתית של נוידה. ב-22 אוקטובר 2019, תאגיד הרכבת התחתית של הודו השתלט על הפעילות של הרכבת התחתית של גורגאון שסבל מבעיות כלכליות. מספר הנסיעות השנתי של הדלהי מטרו היה 203.23 קרור (2.03 מיליארד) ב-2023. לרכבת התחתית של דלהי יהיו מחלפים עם דלהי-מיראת RRTS, מערכת התחבורה העירונית המהירה ביותר בהודו.
מפת הרכבת התחתית של דלהי
האבולוציה של המטרו של דלהי מ-2003 עד 2018
הערות שוליים

↑  "Delhi Metro logs 2 billion passenger trips for 2023 — highest ever". Hindustan Times (באנגלית אמריקאית). 2024-01-18. נבדק ב-2025-03-07.
↑  Dua, Tanya (24 בנובמבר 2018). "After 5 years of riding the New York City subway, I tried the Delhi Metro at the busiest time of the year – and it showed me exactly what I'm missing". Business Insider. נבדק ב-24 בפברואר 2019. {{cite news}}:  (עזרה)
↑  "Present Network". www.delhimetrorail.com. נבדק ב-19 בפברואר 2025. {{cite web}}:  (עזרה)
↑  "DMRC Services Update". delhimetrorail.com. Delhi Metro Rail Corporation (DMRC). 24 באוקטובר 2023. נבדק ב-14 בנובמבר 2023. {{cite web}}:  (עזרה)
↑  Roy, Sidharatha (25 בדצמבר 2017). "Delhi Metro: It all started 15 Xmas days ago". The Times of India. New Delhi. ארכיון מ-7 בינואר 2018. נבדק ב-16 בינואר 2018. {{cite web}}:  (עזרה)
↑  "DMRC's remarkable growth: Delhi Metro surpasses 390 kms, becomes India's longest metro network". 18 בספטמבר 2023. {{cite web}}:  (עזרה)
1 2  Welcome to Delhi Metro Rail Corporation(DMRC) | Official Website, delhimetrorail.com (באנגלית)
↑  "Delhi Metro to join global club of metro networks having span of over 300 km". The Times of India. 29 באוקטובר 2018. {{cite news}}:  (עזרה)
↑  "PM inaugurates KMP expressway, Ballabhgarh-Mujesar Metro rail link".
↑  "Delhi Metro takes over operations of Gurgaon Rapid Metro". mint (באנגלית). 23 באוקטובר 2019. נבדק ב-16 באפריל 2022. {{cite web}}:  (עזרה)
↑  Gandhiok, Jasjeev (18 בינואר 2024). "Delhi Metro logs 2 billion passenger trips for 2023 — highest ever". Hindustan Times. New Delhi. נבדק ב-19 בינואר 2024. {{cite news}}:  (עזרה)
↑  Ashish Chandrorkar (19 בפברואר 2021). "A comprehensive report on Metro rail systems in India" (PDF). ארכיון (PDF) מ-31 באוגוסט 2021. {{cite web}}:  (עזרה)
↑  "Project Overview - NCRTC". ncrtc.in. NCRTC. נבדק ב-14 בנובמבר 2023. {{cite web}}:  (עזרה)
↑  "Delhi – Meerut RRTS – Information, Route Map, Fares, Tenders & Updates". themetrorailguy.com. The Metro Rail Guy. נבדק ב-14 בנובמבר 2023. {{cite web}}:  (עזרה)
התבצרות מפגינים בקמפוס באוניברסיטת קולומביה (2024)

| --- | --- |

 תאריכי המאבק:  17 באפריל 2024 – הווה (328 ימים) 
 מקום:  אוניברסיטת קולומביה 
 קואורדינטות:  40°48′27″N 73°57′43″W﻿ / ﻿40.80750°N 73.96194°W﻿ / 40.80750; -73.96194
 
התבצרות המפגינים בקמפוס באוניברסיטת קולומביה התרחשה במהלך המחאות נגד ישראל באוניברסיטאות בארצות הברית על ידי סטודנטים פרו-פלסטינים באוניברסיטת קולומביה בניו יורק באפריל 2024, בהקשר של המחאות בארצות הברית במלחמת חרבות ברזל.
רקע

ב-12 באוקטובר 2023, האוניברסיטה סגרה את הקמפוס שלה לאחר שהפגנות מתנגדות התנגשו. בנובמבר 2023, ההנהלה השעתה את סטודנטים למען צדק בפלסטין ואת הקול היהודי לשלום לאחר שהם ערכו יציאה בלתי מורשית של סטודנטים, מה שעודד סכסוכים בין הסגל להנהלה; האוניברסיטה טענה שאדם אחד באירוע צעק כינויים אנטישמים. באותו חודש, סטודנטים יצאו מהכיתה שלימדה הילרי קלינטון כמחאה על "שיימינג" שביצעה לטענתם האוניברסיטה למפגינים פרו-פלסטינים.
ההתבצרות

ההפגנות החלו ב-17 באפריל 2024, כאשר סטודנטים פרו-פלסטינים הקימו מאהל של כ-50 אוהלים בקמפוס האוניברסיטה וקראו לו מאהל הסולידריות של עזה ודרשו מהאוניברסיטה לבטל את השקעותיה בגופים הקשורים לישראל. המאהל פורק בכוח למחרת כאשר נשיאת האוניברסיטה מינוש שפיק אישרה למשטרת ניו יורק להיכנס לקמפוס ולבצע מעצרים המוניים. למחרת נבנה מאהל חדש. לאחר מכן, הנהלת האוניברסיטה נכנסה למשא ומתן עם המפגינים, אך הוא נכשל ב-29 באפריל והביא להשעיית הסטודנטים המפגינים
למחרת, מפגינים פרצו והשתלטו על היכל המילטון שהיה אחד ממוקדי המחאה באוניברסיטה ב-1968, והובילו לפשיטה שנייה של המשטרה, למעצרם של יותר מ-100 מפגינים ולפירוק המאהל. המעצרים סימנו את הפעם הראשונה שקולומביה אפשרה למשטרה לדכא הפגנות בקמפוס מאז ההפגנות ב-1968 נגד מלחמת וייטנאם.
כתוצאה מהמחאות, אוניברסיטת קולומביה עברה ללמידה מעורבת למשך שארית הסמסטר. ההפגנות עודדו פעולות דומות באוניברסיטאות אחרות במהלך ההפגנות התרחשו מספר תקריות שתוארו כאנטישמיות. המארגנים אמרו שהם מעשה ידיהם של תועמלנים חיצוניים ולא סטודנטים. מפגינים יהודים פרו-פלסטינים אמרו שהמחאות לא היו אנטישמיות.
ראו גם

המחאות בארצות הברית במלחמת חרבות ברזל
תגובות בין-לאומיות למלחמת חרבות ברזל
שביתת סטודנטים
BDS
הערות שוליים

↑  ניסן צור, בגלל "שיימינג לפרו-פלסטינים": סטודנטים יצאו מהרצאה של הילארי קלינטון, באתר ערוץ 7, 2 בנובמבר 2023
↑  Emily Janakiram, מאהל הסולידריות בעזה מתארגן מחדש לאחר מעצר של 108 סטודנטים בקולומביה, באתר ZNetwork, ‏20 באפריל 2024
↑  יונה לייבזון, ‏רימוני הלם ומעצרים: המשטרה פינתה את המפגינים באוניברסיטת קולומביה, באתר ‏מאקו‏, 1 במאי 2024
שלו שינברג, השוטרים פרצו לקמפוס ועצרו עשרות מפגינים שהתבצרו במקום - בחדרי חרדים, באתר בחדרי חרדים, 1 במאי 2024
↑  נשיאת אוניברסיטת קולומביה בהצעת פשרה: "תפנו את מאהל המחאה, נשקיע בעזה", באתר ynet, 29 באפריל 2024
↑  איתמר מרגלית, הנהלת "קולומביה" למפגינים: פנו את האוהלים או שתושעו, באתר כאן – תאגיד השידור הישראלי, 29 באפריל 2024
↑  ציפורה סימן טוב, כאוס בקמפוס: פורעים מתבצרים בתוך בניין מרכזי באונ' קולומביה, באתר עכשיו 14, 30 באפריל 2024
↑    AFP, ‏המשטרה כבשה מחדש את קמפוס אונ' קולומביה: עשרות סטודנטים נעצרו, בעיתון מקור ראשון, 1 במאי 2024
↑  המחאות בארה"ב: יותר מ-100 נעצרו; אונ' קולומביה: "הקמפוס פונה ממפגינים", באתר ynet, 1 במאי 2024
↑  Matt Egan, Chris Boyette, Shimon Prokupecz, Columbia University main campus classes will be hybrid until semester ends; NYU students, faculty arrested during protests, CNN, ‏22 באפריל 2024
↑  גלי וינרב, ‏"אוניברסיטת קולומביה נכנסה ללחץ, הקמפוס נראה כמו בסיס צבאי סגור״, באתר גלובס, 23 באפריל 2024
↑  כלכליסט ו-ynet, אוניברסיטת קולומביה תישאר סגורה; ראש עיריית ניו יורק: "300 עצורים בקמפוסים בעיר", באתר כלכליסט, 1 במאי 2024
↑  Prem Thakker, Columbia Law School Faculty Condemn Administration for Mass Arrests and Suspensions, The Intercept, ‏22 באפריל 2024שמאל=כן
צ'צ'יליה אלמני

| --- | --- |
אין תמונה חופשית
 לידה:  1977 (בת 48 בערך) מילאנו, איטליה
 מקום לימודים:  בארד קולג' (2005) 
 בן או בת זוג:  מסימיליאנו ג'יוני 
 www.ceciliaalemani.com
 
צ'צ'יליה אלמני (באיטלקית: Cecilia Alemani; נולדה ב-1977) היא אוצרת אמנות איטלקית המתגוררת ועובדת בניו יורק. היא דירקטורית בחברה של דונלד מולן ג'וניור, דרכה משמשת כאוצרת הראשית של היי ליין במנהטן. היא אצרה בעבר את הביתן האיטלקי של הביאנלה של ונציה בשנת 2017, ושימשה כמנהלת אמנותית של המהדורה הפותחת של יריד האמנות ארט בזל בבואנוס איירס ב-2018.
אלמני הייתה האוצרת הראשית והמנהלת האמנותית של הביאנלה ה-59 בוונציה  ב-2022.
ביוגרפיה

אלמני, נולדה בשנת 1977 במילאנו, איטליה. היא בוגרת תואר ראשון בפילוסופיה מאוניברסיטת מילאנו ותואר שני בלימודי אוצרות מבארד קולג', ניו יורק.
קריירה כאוצרת

משנת 2012 עד 2017, היא אצרה את פרויקט פריז, הפלטפורמה ללא מטרות רווח של יריד האמנות Frieze, שהציג הפקות חדשות של אמנים חדשים ושחזורים של תערוכות היסטוריות.
מ-2009 עד 2010, היא הייתה מנהלת אוצרות של יוזמת X, ניו יורק, שנמשכה כשנה, עמותה ניסיונית שעבורה פיקחה על תערוכות ואירועים רבים.
אלמני היא מייסדת שותפה של No Soul For Sale, פסטיבל של חללים עצמאיים, המקבץ ארגונים ללא מטרות רווח וקולקטיבים של אמנים.
כאוצרת עצמאית, היא ארגנה תערוכות רבות במוזיאונים, חללים ללא מטרות רווח וגלריות, כולל בגלריות הבאות: ג'יו מרקוני במילאנו; בלום ופו, לוס אנג'לס; המוזיאון לאמנות מודרנית בניו יורק ומוזיאון ויטני לאמנות אמריקאית בניו יורק.
מאז 2011, היא מפקחת על תוכנית היין ליין ארט, מפתחת מומחיות בהזמנת והפקה של יצירות אמנות שאפתניות לחללים ציבוריים ויוצאי דופן. היא גם ארגנה תערוכות קבוצתיות המציגות יצירות של אמנים צעירים ומתעוררים, לאחרונה, אלמני עמדה בראש ההיי ליין פלינט, תוכנית חדשה הכוללת יצירות אמנות מונומנטליות שהחלה ביוני 2019 עם Brick House, פסלה של האמנית סימון לי. באמצעות יוזמות ציבוריות אלו, אלמני חיפשה מעורבות אזרחית משמעותית על ידי יצירת דיאלוג, מודעות ותחושה שהכל אפשרי.
בשנת 2017, אלמני אצרה את התערוכה בביתן האיטלקי בביאנלה בוונציה, תערוכת האמנות הבינלאומית ה-57. התערוכה, שכותרתה Il Mondo Magico (העולם הקסום), הציגה יצירות חדשות בקנה מידה גדול, מאת ג'ורג'יו אנדראוטה קאלו, רוברטו קווג'י ואדליטה חוסני-ביי. כל אמן התייחס לקסם ולאגדה כדי לבנות עולמות פנטסטיים שהשאירו את המבקרים עם התרשמות עשירה ועמוקה יותר משלהם.
בשנת 2018, אלמני הייתה המנהלת האמנותית של המהדורה הראשונה של ארט בזל (אנ'), יוזמה חדשה בשיתוף עם בואנוס איירס שנועדה לחגוג את המערכת האקולוגית התרבותית המשגשגת של העיר. אלמני אצרה תערוכה ברחבי העיר בשם Hopscotch שהציגה 18 יצירות בדיאלוג הדוק עם המקומות בהן הוצבו, דבר שיצר חוויה רב-שכבתית שחיברה בין אמנות חזותית, מרחבים עירוניים וההיסטוריה של העיר בדרכים בלתי צפויות. בין האמנים שהשתתפו היו אדוארדו בסואלדו, פיה קאמיל, מאוריציו קטלאן, גבריאל שייל, ולוצ'יאנה לאמותה.
עבור ארט בזל 2019, אלמני הזמינה את אלכסנדרה פיריצ'י לביים איטרציה חדשה של אגרגט עבור מספלאץ של העיר. היצירה הסוחפת היא סביבה פרפורמטיבית הכוללת יותר מ-60 אמנים שמסתובבים בין המבקרים, מבצעים מחוות וצלילים המתייחסים לצורות שונות של מורשת תרבותית, ויוצרים משהו כמו קפסולת זמן.
הביאנלה ה-59 בוונציה

בתגובה למינויה לאוצרת והמנהלת האמנותית של הביאנלה ה-59 בוונציה בשנת 2022, העירה אלמני כי "כאישה האיטלקייה הראשונה שמחזיקה בתפקיד זה, אני מבינה ומעריכה את האחריות וגם את ההזדמנות שהוצעה לי", והוסיפה, "אני מתכוונת לתת קול לאמנים ליצור פרויקטים ייחודיים המשקפים את החזונות שלהם ואת החברה שלנו."
בתערוכה לה היא קראה "חלב של חלומות" (על שם ספר ילדים של לאונורה קרינגטון) היא הציגה לראשונה תערוכה שכללה 90 אחוז נשים, היצירות בתערוכה שמו דגש על מאבק האקלים, כמו כן היא שמה במרכז אוכלוסיות שנשכחו או שהודרו במשך מאות שנים כמו נשים שחורות (סימון לי, סוניה בוייס), העם הסאמי בסקנדינביה (אנדש סונה, מארט אנה סארה ופאולינה פאודורוף) או קהילת הפאפאפין בניו זילנד (יוקי קיהארה).
חיים אישיים

אלמני נשואה למסימיליאנו ג'יוני, אוצר איטלקי ומבקר אמנות עכשווית. לבני הזוג יש בן אחד משותף והם מתגוררים באיסט וילג', מנהטן בניו יורק.
ספרים

Alemani, Cecilia, ed. Il mondo magico: Padiglione Italia, Biennale Arte 2017. Venice: Marsilio, 2017. ISBN 9788831727204
Alemani, Cecilia, ed. High Art: Public Art on the High Line. New York: NY, Skira Rizzoli, 2015. ISBN 0847845192
Alemani, Cecilia. “The Solar Anus.” In Jakub Ziółkowski: 2000 words. Athens, DESTE Foundation, 2014. ISBN 6185039052
Alemani, Cecilia, ed. The X Initiative Yearbook. Milan: Mousse Publishing, 2010. ISBN 9788896501290
Alemani, Cecilia, Maurizio Cattelan, and Massimiliano Gioni. Charley Independents. Athens: Deste Foundation, 2010. ISBN 9781935202318
Alemani, Cecilia and Massimiliano Gioni, ed. I’m Not There. Gwangju: Gwangju Biennale Foundation, 2010. ISBN 9788987719115
Alemani, Cecilia, Andrea Bellini, and Lillian Davies, ed. Collecting Contemporary Art. Zürich: JRP Ringier, 2008. ISBN 3037640154
Alemani, Cecilia. Arte Contemporanea 7: Ambiente. Milan: Mondadori Electa, 2008.
Alemani, Cecilia. William Kentridge. Milan: Mondadori Electa, 2006. ISBN 8837043635
הערות שוליים

↑   AI Interview: Frieze Curator Cecilia Alemani Talks about Frieze New York, סרטון בערוץ "BLOUIN ARTINFO", באתר יוטיוב (אורך: 01:53) (באנגלית)
↑  Biennale Arte 2022 | Director, La Biennale di Venezia, ‏2020-11-23 (באנגלית)
↑  Biennale Arte 2022 | Statement by Cecilia Alemani, La Biennale di Venezia, ‏2021-06-09 (באנגלית)
↑  Farago, Jason (2020-01-10). "Cecilia Alemani Named Curator of Next Venice Biennale". The New York Times (באנגלית אמריקאית). ISSN 0362-4331. נבדק ב-2022-12-29.
↑  דבי לוזיה, נוסעים לוונציה? אל תפספסו ביקור בביאנלה, באתר ynet, 25 באוגוסט 2022
↑  Condé Nast, Cecilia Alemani on Her Historic (and Surprising) Exhibition at This Year’s Venice Biennale, Vogue, ‏2022-04-18 (באנגלית אמריקאית)
| --- | --- |
בקרת זהויות :  NLI: 987012160264805171  GND: 1124472185  ICCU: CFIV239905  ISNI: 0000 0000 4756 4082  LCCN: no2007013435  LNB: 000239603  SUDOC: 122805275  VIAF: 76086358   WorldCat (עם VIAF): 76086358
קובה (מאכל)

| --- | --- |
קובה בורגול
קובה בורגול
 
 מאכלים
 סוג:  מזון 
 מטבח:  המטבח המזרח-תיכוני, המטבח הים-תיכוני, המטבח של ערביי ארץ ישראל 
 מוצא:  עיראק, סוריה, לבנון 
 מרכיבים עיקריים:  בצל, בורגול, בשר 
 
מילוי הקובה
קוּבּה (בערבית: كُبَّة, בתעתיק מדויק: כֻּבַּה – "כדור", לעיתים נהגה קוּבֶּה או קִיבֶּה; בטורקית: İçli köfte, אִיצְ'לִי קֵפְטֶה; בכורדית: Kutilka dîlanê, כּוּתִלְכָּה דִילָאנֵה) היא סוג של כופתה ממולאת, שמקורה במטבח הסורי אך נפוצה גם בעיראק, לבנון וכורדיסטן.
מאפיינים

ישנם מספר סוגים של מעטפת לקובה, וסוגי המליות והבצקים משתנים לפי ארץ הכנתו. מעטפת הקובה יכולה להיות עשויה מסולת, בורגול, שילוב של השניים, שילוב של סולת עם קמח מצה, קמח אורז או קמח תפוחי אדמה. קובה בורגול לרוב מוגשת מטוגנת בעוד קובה סולת לרוב מוגשת בתוך מרק. המילוי מורכב לרוב מבשר בקר או בשר כבש, מעורבב עם תבלינים ובצל חי או מטוגן.
סוגי קובה

ישנם סוגים שונים של קובה, המאופיינים במרכיבים ושמות שונים, לעיתים בהתאמה לארץ המקור.
קובה בורגול (נַאבּוּלְסִ֫יֶּה) – קובה מוארכת מטוגנת המבוססת על מילוי של בשר מטוגן טחון במעטפת בורגול וסולת. נקראת בפי ערביי ארץ ישראל "נאבולסיה" (על שם העיר שכם הנקראת בערבית נַאבְּלוּס). בעולם שמה קובה מַקְלִ֫יֶּה (קובה מטוגנת).
קובה סאג'יה – קובה גדולה מאוד ועגולה נקראת כך על שם הכלי סאג' שבו נוהגים לטגנה או בגלל צורתה.
קובה סומאקיה – קובה במרק חמוץ המתובל בדרך כלל עם סומק ומכיל גם חצילים.
סוגי קובה > עיראק וכורדיסטן

קובה אדומה (מטפוניה) – קובה במילוי בשר במעטפת סולת המבושלת במרק על בסיס עגבניות, ירקות שורש ומנגולד.
קובה שוואנדר (סלק אדום) – בשר במעטפת סולת מבושלת בתבשיל על בסיס סלק אדום.
קובה במיה – בשר ובצל במעטפת סולת מבושלת ברוטב עגבניות ובמיה. אפשר לטגן קודם את הבמיה ואז להוסיף אותה לרוטב.
קובה כתומה (דלעת – כראו אחמר) – בשר ובצל במעטפת סולת עם דלעת קלופה, ללא גרעינים, המחולקת לקוביות.
קובה צהובה (מסלוקה) – פירוש המילה מסלוקה היא שלוקה (מבושלת). הקובה ממלואת בשר ובצל במעטפת סולת מבושלת במרק עוף ולעיתים גרונות הודו.
קובה ת'ומייה (שום) או קובה נענעי – בשר ובצל במעטפת סולת מבושלת ברוטב עם שום ונענע.
קובה פתתה (בטטה) – בשר ובצל במעטפת תפוחי אדמה מטוגנת. נפוצה כמאכל פסח.
קובה קישואים (חילוואה או כראו אטייב) – בשר ובצל במעטפת סולת מבושלת ברוטב קישואים.
קובה שיפטה – שיפטה פירושו קציצה כדורי בשר ובצל במרק.
קובה נואה – בשר במעטפת סולת שמבושל במרק עם עלי לוף ארץ-ישראלי הרעילים שמבושלים שעות כדי להוציא את הרעלנים שבהם.
קובת חלב – מיוצרת מאורז צהוב ממולאת בבשר וירקות. למרות שמה, שנעוץ בעיר חלב, המקור שלה בעיראק.
קובה עם זעתר – קובה במרק עם גבעולי ועלי זעתר נפוץ אצל יהודי כורדיסטן.
קובה משמשיה – בשר ובצל במעטפת סולת המבושלת עם משמשים מיובשים. בעיראק מכינים את הקובות בגודל קטן יחסית, ללא בצל ולפעמים עם תמרים, אך במוסול ובעיקר בראש השנה מכינים בגודל גדול ומברכים לשנה מתוקה. נקראת גם קובה קיסי או טרשאנה. ("קיסי" בעיראקית הוא משמש שלם מיובש. "טרשאנה" הוא תבשיל מתוק של משמש ובשר).
קובה חמוצתא (מבוטא "חמוסתה") – בשר המבושל בבישול ארוך (סיסקה) במעטפת סולת (לעיתים עם בורגול) מבושלת המוגשת בתוך מרק עם עלים, קישואים, לימון ושום. המרק שבו היא מתבשלת חמוץ, ומכאן שמה.
קובה חמו – בשר מטוגן עם עגבניות במעטפת סולת וג'ריש. הכופתאות בצורה שטוחה במקום כדורית המזכירה דיסק ויש המכנים אותה "קובה תקליטים", הקובה מוגשות במרק סמיך או רוטב צהוב על בסיס עוף, בצל, כורכום ולפעמים גרגרי חומוס.
קובה אליחני – (מילולית "קובה נזיד") קובה שטוחה שמתבשלת במרק עם חומוס ובשר עם עצם. נאכלת על ידי תושביה הנוצרים של העיר מוסול ביום חג המולד.
סוגי קובה > מזרח טורקיה וכורדיסטן הטורקית

צ'י קופתא – בשר טחון נא מעורב עם רסק עגבניות, רסק פלפלים חריפים, פלפל מיוחד הנקרא פלפל אורפלי ורכז רימונים במעטפת בורגול, נפוץ בדרום מזרח טורקיה ובקרב קהילות של ארמנים ויהודים גולי העיר אורפה וסביבותיה.
הרפוט קופטסי
אדנה קופטסי
סיני קופטסי – אופים את הבשר בין שתי שכבות של סולת ובורגול תוך כדי שמרפדים את הקובה מלמעלה ובתחתית המגש בשמן זית, ממש כמו המעטפת של הקובה. דומה מאוד לקובה סינייה מסוריה ולבנון בווריאציה מקומית מגזיאנטפ.
גזיאנטפ קופטסי
מאלאטיה קופטסי
גיילה זנגיל – מרק קובה מן המחוז הכורדי של האקארי. הקובה עשויה מתערובת של בורגול ובשר אשר ממולאת בבשר טחון ומבושלת במרק הכולל בתוכו פלפלים חריפים, אגוזי מלך, אורז, גרגירי חומוס, תפוחים מיובשים, מלח ופלפל שחור.
סוגי קובה > הלבנט

קובה בִּסִינִ֫יֶּה – קובה במגש. אופים את הבשר בין שתי שכבות של סולת ובורגול, ממש כמו המעטפת של הקובה תוך כדי שמרפדים את הקובה מלמעלה ובתחתית המגש בשמן זית. מקורה מסוריה ולבנון והיא נפוצה גם בקרב ערביי צפון הארץ.
קובה נַ֫יֶּה – בשר טחון נא מעורב במעטפת בורגול. מקורה מחלב (ארם צובא) שבסוריה, נפוצה בסוריה, לבנון ובגליל.
קובה מַשְׁוִו֫יֶּה – קובה צלויה על גבי גחלים על שיפוד או רשת מקורה בעיר חלב מוגשת לעיתים עם גרגרי רימון. המאכל מפורסם כמאכל סורי בעקבות הופעתו בתוכנית באב אל-חארה.
קובה מַבְּר֫וּמֶה – קובה מגולגלת במילוי בשר טחון ופיסטוק חלבי. מקור המאכל בעיר חלב שבסוריה.
קובה בִּסַפַרְגַ'לִ֫יֶּה – "קובה בחבושים". מאכל ייחודי מפורסם מהפולקלור החלבּי. קובה במילוי בשר, המתבשלת במרק מתקתק של חבושים.
קובה כַּרַזִ֫יֶּה – "קובה בדובדבנים". מאכל ייחודי לעיר חלב שהתפרסם בשאר העולם הערבי בשל חריגותו. קובה מוארכת מבורגול, מבושלת במרק בעל צבע עז עם דובדבנים. נהוג להגיש על קרעי פיתות. מקורה מתושביה הארמנים של חלב.
קובה חַ֫אמוֹד – (מילולית: "קובה חמוץ") קובה סורית במרק חמוץ. גרסה דומה לקובה חמוסטה אך במילוי בשר טחון. בעיראק נקראת בשם זה קובת בורגל במרק אדום עם רכז עגבניות מיץ לימון לפת ונענע יבשה, בקרב יהודי סוריה, יהודי לבנון והיישוב הישן, קובה חַ֫אמוֹד מהווה חלק מארוחת שישי.
סוגי קובה > סוגים מיוחדים

קובה ברוז (אורז) או קובת תמן (תמן הוא אורז בלהג העיראקי) – בשר ובצל במעטפת אורז מטוגן. מקורה מעיראק. בקהילה היהודית נהוג לאכול אותה בפסח, משום האיסור על אכילת בצק. סוג זה נחשב לקשה להכנה, היות שמעטפת האורז נוטה להתפרק בטיגון.
קובה חַלבִּי של פסח – בשר ובצל במעטפת קמח מצה מטוגן. נאכלת בעיקר בימי הפסח, משום האיסור על אכילת חמץ. מקורה ביהודי חלב (ארם צובא) שבסוריה.
דוֹכָא-וָאה – גרסה חלבית של קובה סולת. ממולאת בתערובת ג'ארישה, בצל, שום ותבלינים ומבושלת במרק חלבי.
קובה לַבַּנִ֫יֶּה – גרסה חלבית שמקורה בלבנון. קובה המתבשלת במרק של לבן או יוגורט עם שום. היהודים נהגו למלא אותה בביצים או בירקות מטעמי כשרות ונהגו לאכול אותה בתשעת הימים כתחליף לקובה בשרית.
קובה מִשִׁמְשִׁ֫יֶּה – דומה לקובה לבניה אך עם תוספת של פול ירוק ועלי סלק.
קובה צמחונית או קובה טבעונית – מעטפת מטוגנת או מבושלת, המילוי יכול להיות עשוי ממגוון ירקות, למשל פטריות או תערובת של אגוזים ובצל מטוגן, ועוד. היהודים בכורדיסטן נהגו לעיתים להכין קובה כזאת בתקופות של מחסור בבשר.
קובה סולת מתוקה – קובה על בסיס סולת בדומה לקינוחי ועוגות סולת המלווה בסירופ מתוק המבוסס על דבש, סילאן, סוכר וכו'.
קובה דוחן-חומוס – קובה העשויה בצורת ג'חנון ממולא בדוחן מאודה וגרגירי חומוס חריף. נפוצה בעיקר ביהדות סינגפור שהושפעה מתרבות הבישול בסינגפור. נהוג להכין קובות אלו במיוחד לכבוד חג הפורים כמנהג ישראל לאכול קטניות בליל ויום פורים, זכר לנס של אסתר הנקרא סעודת אסתר.
מליות ובצקי קובה מוכרים

קאלייה\סיסקה – בשר מפורק המבושל בבישול ארוך ולאחר בישולו מסיפים לו סלרי ושום, המשמש למילוי קובה (בדרך כלל קובה חמוסטה וקובה נואה). מקורה בכורדיסטן.
חשווה\חשויה – בשר קצוץ\טחון מטוגן עם בצל ותבלינים ולעיתים עם עשבי תיבול (סלרי, כוסברה, פטרוזיליה). מקורו בכורדיסטן.
מלית חיה לקובה – בשר טחון חי מעורבב בצל קצוץ, פטרוזיליה ובהרט. מקורה בעיראק.
מלית עוף ונענע – עוף טחון ומטוגן ביחד עם בצל, נענע ותבלינים.
מלית צמחונית לקובה – מלית צמחונית לקובה הנעשית לרוב מפטריות, עדשים או טופו בליווי של אגוזים או צנוברים.
בצק סולת וג'ריש – ג'ריש (בורגול דק) המושרה במים חמים וכך מתבשל, המעובד לבצק ביחד עם סולת ומלח. מקורו בכורדיסטן.
בצק סולת – סולת המעורבבת עם מים, הסולת סופגת את המים וכך מתקבל בצק נוח לעטיפת קובה. מקורו בעיראק.
בצק סולת וקמח מצה – קמח מצה מעובד לבצק עם סולת, ביצים ומים. מקורו בכורדיסטן וסוריה.
בצק אורז ובשר של פסח – אורז טחון המעובד לבצק ביחד עם עוף ובשר טחון.
גלריית תמונות

קובה מטפוניה
קובה סלק
קובה נַאבּוּלְסִ֫יֶּה
קובה חמוסטה
קובה אורז
ראו גם

ארנצ'יני
הערות שוליים

↑  Gil Marks, Encyclopedia of Jewish Food, HMH, 2010-11-17, ISBN 978-0-544-18631-6. (באנגלית)
↑  Alan Davidson, The Oxford Companion to Food, OUP Oxford, 2014-08-21, ISBN 978-0-19-104072-6. (באנגלית)
↑  Anissa Helou, Feast: Food of the Islamic World, Bloomsbury Publishing, 2018-10-04, ISBN 978-1-5266-0556-6. (באנגלית)
↑  أطيب أكله كبه مشويه 😋باب الحاره 🙊, נבדק ב-2022-07-18
↑  קובה סולת מתוקה • קובה קינוח - FoodisGood מתכונים, באתר FoodisGood
המוגלובינוריה לילית התקפית

| --- | --- |

קומפלקס תקיפת ממברנה - הקומפלקס החלבוני התוקף תאי דם בחולי המוגלובינוריה לילית התקפית
 תחום:  המטולוגיה
 טיפול:  eculizumab 
 קישורים ומאגרי מידע
 eMedicine:  article/207468 
 DiseasesDB:  1963002
 MeSH:  D006457
 MedlinePlus:  000534
 OMIM:  300818
 סיווגים
 ICD-10:  D59.5
 ICD-11:  3A21.0 
 
המוגלובינוריה לילית התקפית (באנגלית: Paroxysmal Nocturnal Hemoglobinuria, PNH) היא מחלה נדירה ומסכנת חיים של מח העצם, המאופיינת בהמוליזה (הרס של כדוריות הדם האדומות) ובנטייה לקרישיות יתר של הדם. כדוריות הדם של החולים אינן מסוגלות לשאת חלבונים מסוימים על גבי ממברנת התא, ובכך נותרות פגיעות לתקיפה על ידי מערכת המשלים, חלק ממערכת החיסון המולדת. תקיפת כדוריות הדם היא שמובילה להמוליזה.
משמעות השם

המוגלובינוריה פירושה הפרשה של המוגלובין בשתן, בשונה מהמטוריה, המתארת נוכחות של כדוריות דם אדומות בשתן. המחלה קיבלה את שמה בשל התלונה של חולים על המוגלובינוריה, המאופיינת בשתן כהה בעל צבע אופייני, בשעות הלילה או הבוקר. עם זאת, השם עשוי להיות מטעה, שכן רק כרבע מהחולים יתלוננו על המוגלובינוריה בהתייצגותם הראשונית.
אפידמיולוגיה

המוגלובינוריה לילית התקפית היא מחלה נדירה, ושכיחותה באוכלוסייה מוערכת ב-5 מקרים למיליון בני אדם. ייתכן שהמחלה נפוצה מעט יותר במזרח הרחוק ובאזור דרום מזרח אסיה. אין הבדל בשכיחות המחלה בין גברים לנשים, וככל הנראה אין למחלה מרכיב תורשתי או מולד, וזאת על אף שהמחלה נגרמת בשל מוטציה גנטית סומטית. המחלה עשויה להופיע בכל גיל, לרבות בילדים ובקשישים, אך מרבית החולים הם בעשור השלישי או הרביעי לחייהם ברגע האבחנה. בקרב נשים, כרבע מהאבחנות החדשות מבוצעות במהלך ההריון, ונמצא קשר בין המחלה לסיכון מוגבר לסיבוכים בהריון, לתמותת האם ולתמותת הולד.
בשנת 2004 הוקם מאגר בינלאומי שמטרתו לאסוף מידע אודות המהלך הטבעי של המחלה ואודות יעילות הטיפולים השונים, להקל על גיוס נבדקים למחקרים קליניים ולהעלות את המודעות למחלה. ההרשמה למאגר נעשית על ידי הרופא המטפל, בהסכמת המטופל.